PATVIRTINTA

Šalčininkų Jano Sniadeckio

gimnazijos direktoriaus

2022 m. spalio 14 d.

įsakymu Nr. V-409

**ŠALČININKŲ JANO SNIADECKIO GIMNAZIJOS APGAULĖS IR KORUPCIJOS PREVENCIJOS TVARKOS APRAŠAS**

**I SKYRIUS**

 **BENDROSIOS NUOSTATOS**

1. Šalčininkų Jano Sniadeckio gimnazijos (toliau – Gimnazija) apgaulės ir korupcijos prevencijos tvarkos aprašas (toliau – Aprašas) reglamentuoja pagrindinius apgaulės ir korupcijos prevencijos principus, tikslus ir uždavinius, Gimnazijos įgyvendinamas apgaulės ir korupcijos prevencijos priemones, proceso organizavimą, tarnybinės etikos laikymosi užtikrinimą.
2. Apraše vartojamos sąvokos:

2.1. ***Korupcija*** – piktnaudžiavimas įgaliojimais siekiant naudos sau ar kitam asmeniui.

2.2. ***Apgaulė –*** veiksmai, elgesys ar žodžiai, kuriais sąmoningai norima apgauti, suklaidinti.

2.3. ***Piktnaudžiavimas*** – veikimas ar neveikimas, kai darbuotojui suteikti įgaliojimai naudojami ne pagal įstatymus bei kitus teisės aktus arba savanaudiškais tikslais, ar dėl kitokių asmeninių paskatų (naudojimosi tarnybine padėtimi, keršto, pavydo, karjerizmo, neteisėtų paslaugų teikimo ir t. t.), taip pat tokie darbuotojo veiksmai, kai viršijami suteikti įgaliojimai ar savivaliaujama.

2.4. ***Korupcijos prevencija*** – sisteminga veikla, kuria siekiama didinti atsparumą korupcijai ir kuri apima korupcijos rizikos veiksnių nustatymą, įvertinimą, šalinimą ir (ar) mažinimą, sudarant bei įgyvendinant korupcijai atsparios aplinkos kūrimo priemonių sistemą.

**II SKYRIUS**

**APGAULĖS IR KORUPCIJOS PREVENCIJOS PRINCIPAI**

3. Apgaulės ir korupcijos prevencija įgyvendinama vadovaujantis šiais principais:

3.1. **Teisėtumo** – apgaulei ir korupcijai atsparios aplinkos kūrimo priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant asmens teisių ir laisvių apsaugą;

3.2. **Visuotinumo** – apgaulės ir korupcijos prevencijos subjektais gali būti visi asmenys;

3.3. **Sąveikos** – apgaulei ir korupcijai atsparios aplinkos kūrimo priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

3.4. **Nuolatinumo** – apgaulei ir korupcijai atsparios aplinkos kūrimo priemonių veiksmingumas užtikrinamas nuolat tikrinant ir peržiūrint korupcijai atsparios aplinkos kūrimo priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo atitinkamam subjektui, kuris pagal savo kompetenciją įgaliotas įgyvendinti tokius pasiūlymus;

3.5. **Proporcingos korupcijos prevencijos veiklos** – apgaulės ir korupcijos prevencijos veikla turi būti vykdoma atsižvelgiant į įstaigos dydį ir (ar) administracinius pajėgumus, o priemonės taikomos tik tos, kurios būtinos korupcijai atspariai aplinkai sukurti, siekiant kuo mažesnės administracinės naštos;

3.6. **Subsidiarumo** – už korupcijos rizikos valdymą pirmiausia atsakinga Gimnazija;

3.7. **Skaidrumo** – apgaulės ir korupcijos prevencijos veikla turi būti vieša ir suprantama, atvira visuomenei;

3.8. **Asmens teisių apsaugos** – apgaulės ir korupcijos prevencijos veikla turi būti vykdoma užtikrinant teisinio reguliavimo tikrumą ir stabilumą, apsaugant asmenų teises ir teisėtus interesus, vadovaujantis asmens duomenų teisinės apsaugos reikalavimais;

3.9. **Įtraukimo** – į apgaulės ir korupcijos prevenciją įtraukiama pilietinė visuomenė; Gimnazija imasi priemonių, skirtų jos darbuotojų antikorupciniam sąmoningumui didinti, teikti visuomenei informaciją apie antikorupcinės aplinkos kūrimą ir skatinti prisidėti prie jos kūrimo.

**III SKYRIUS**

**APGAULĖS IR KORUPCIJOS PREVENCIJOS TIKSLAI IR UŽDAVINIAI**

4. Apgaulės ir korupcijos prevencijos tikslai:

4.1. pašalinti apgaulės ir korupcijos atsiradimo galimybes Gimnazijos veiklos sistemoje;

4.2. siekti, kad korupcija netrukdytų teikti kokybiškas paslaugas pagal įstaigos nuostatus, užtikrinti darbuotojų teises ir laisves;

4.3. apgaulės ir korupcijos prevencija siekiama, kad apgaulė ir korupcija kuo mažiau trukdytų veiklai, didinti paslaugų teikimo kokybę;

4.4. rengti antikorupcines priemones, kurios būtų nuoseklios, visapusiškos ir ilgalaikės;

4.5. didelį dėmesį skirti korupcijos apraiškų prevencijai ir neišvengiamai atsakomybei už neteisėtus veiksmus principo įgyvendinimui;

4.6. ugdyti Gimnazijos bendruomenės nepakantumą korupcijai;

4.7. skatinti glaudesnį Gimnazijos bendradarbiavimą su kitomis institucijomis, organizacijomis bei visuomene.

5. Apgaulės ir korupcijos prevencijos uždaviniai:

5.1. nustatyti veiklos sritis, kurios gali būti paveiktos korupcijos, užtikrinti veiksmingą ir kryptingą ilgalaikę kovą su korupcija, numatytų priemonių įgyvendinimą;

5.2. atskleisti galimas korupcijos priežastis, sąlygas ir jas šalinti;

5.3. užtikrinti korupcijos prevencijos priemonių taikymą ir teikiamą jų įgyvendinimo administravimą bei kontrolę;

5.4. organizuoti skaidrų Gimnazijos veiklos organizavimą.

**IV SKYRIUS**

**APGAULĖS IR KORUPCIJOS PREVENCIJOS PRIEMONĖS**

1. Apgaulės ir korupcijos rizikos analizė.
2. Problemų išankstinis nuspėjimas ir pašalinimas.
3. Gimnazijos darbuotojų supažindinimas su apgaulės ir korupcijos prevencijos politika.
4. Gimnazijos darbuotojų dalyvavimas apgaulės ir korupcijos prevencijos veikloje.
5. Sistemingas ugdytinių nepakantumo korupcijos apraiškoms visuomenės gyvenime ugdymas, įtraukiant antikorupcinių temų į ugdymo turinį.
6. Viešųjų ir privačiųjų interesų derinimas, užtikrinimas, kad priimant sprendimus pirmenybė būtų teikiama viešiesiems interesams, priimamų sprendimų nešališkumo.
7. Atliekamos veiklos ir sudaromų sandorių dokumentavimo reikalavimų laikymasis.
8. Lietuvos Respublikos įstatymų ir kitų teisės aktų, Gimnazijos nuostatų, kitų dokumentų, susijusių su Gimnazijos veikla, laikymasis.
9. Kontrolės ir priežiūros vykdymas.
10. Galiojančių tvarkos normų pažeidimų nustatymas ir tyrimas.
11. Atsakomybės neišvengiamumo principo taikymas už Gimnazijos veiklos sistemoje padarytus nusižengimus, susijusius su korupcija.
12. Pranešimų, skundų, informacijos, susijusios su korupcija, tikrinimas ir priemonių taikymas jiems pasitvirtinus.
13. Gimnazijos veiklos kontrolę vykdančių institucijų išvadų vertinimas.

**V SKYRIUS**

**APGAULĖS IR KORUPCIJOS PREVENCIJOS ORGANIZAVIMAS**

1. Antikorupcinės komisijos sudarymas.
2. Gimnazijos darbuotojų įtraukimas į apgaulės ir korupcijos prevenciją.
3. Atliekant apgaulės ir korupcijos atsiradimo riziką įvertinama:

21.1. motyvuota korupcijos tikimybės vertinimo išvada ir su tuo susijusi informacija;

21.2. galimybė vienam darbuotojui priimti sprendimą dėl Gimnazijos lėšų ir kito turto;

21.3. darbuotojų savarankiškumas priimant sprendimus ir sprendimų priėmimo diskrecija (darbuotojo ar įstaigos teisė spręsti kokį nors klausimą savo nuožiūra).

21.4. Gimnazijos ir jos darbuotojų priežiūros ir kontrolės lygis;

21.5. reikalavimas laikytis įprastos darbo tvarkos.

**VI SKYRIUS**

**TARNYBINĖ ETIKA**

1. Gimnazijos darbuotojų elgesio taisyklės įvardintos direktoriaus įsakymu patvirtintame Gimnazijos pedagogų etikos kodekse, darbo tvarkos taisyklėse, pareigybių aprašymuose.
2. Kiekvienas darbuotojas privalo raštu įsipareigoti jų laikytis.

**VII SKYRIUS**

**BAIGIAMOSIOS NUOSTATOS**

1. Vykdant Gimnazijos veiklą turi būti laikomasi Lietuvos Respublikos įstatymų ir kitų teisės aktų, Gimnazijos nuostatų, kitų įstaigos veiklą reglamentuojančių dokumentų.
2. Šalčininkų Jano Sniadeckio gimnazijos apgaulės ir korupcijos prevencijos tvarkos aprašas viešinamas Gimnazijos svetainėje www.sniadeckio.salcininkai.lm.lt
3. Pranešimai, skundai bei visa informacija, susijusi su korupcija, tikrinama ir jiems pasitvirtinus taikomos atitinkamos priemonės.
4. Asmenys, susipažinę su pranešime gauta informacija, privalo užtikrinti informacijos konfidencialumą.
5. Draudžiama gautą pranešimą ir jame nurodytą informaciją skelbti viešai, perduoti darbuotojui, apie kurio veikimą, neveikimą yra pranešta, išskyrus kai aukštesnės galios teisės aktai numato kitaip.
6. Asmenys, pažeidę šią tvarką, atsako Lietuvos Respublikos teisės aktų nustatyta tvark